Breve (segno diacrìtego)

ĂăĔĕĞğĬĭŎŏŬŭ
On breve (latino brevis) el xe el segno diacrìtego ( ˘ ), simiłar a on semisér-cio picenin metesto alto, che el serve par indegar łe vocali brevi, el contràrio del macron ¯ che el ìndega łe vocałi longhe, anca se na convension frecuentemente doparada par indegar soło – ma tute – łe vocałi longhe, sotointendendo cusita che łe vocałi sensa macron i xe brevi. El njien doparà co sta funsion inte i disionari de latin, grego antigo e altre łéngue, intrà łe cuałe el tuareg. El xe bastansa simiłar cofà forma al segno del caron o háček, co ła difarensa che el caron el ga na forma angołada, mentre el breve el xe rodondà: xe pusìbiłe farse na idea de ła difarensa confrontando i do segni: Ǎ ǎ Ě ě Ǐ ǐ Ǒ ǒ Ǔ ǔ (caron) co Ă ă Ĕ ĕ Ĭ ĭ Ŏ ŏ Ŭ ŭ (breve).

 Inte l'alfabeto sirìłego, on breve el xe doparà par ła Й (I breve).
 Inte el biełoruso, el xe doparà sia inte ła létara sirìłega Ў (U breve) che inte ła latina (Łacinka) Ŭ.
 Ła Ў ła xera anca doparada inte el uzbeko sirìłego inte el perìodo de l'Union soviètega.
 Inte ła Łéngua ciuvasia on breve el xe doparà inte łe létare sirìłeghe  (A breve) e  (Ye breve).
 In altre łéngue el xe doparà par fini difarenti.
 In romen el xe doparà inte ła A par raprexentar ła vocałe schwà (ə), cofà in măr (pomo)
 Inte l'esperanto el połe èsar doparà inte ła U par otegner ła U no siłàbega, simiłar a ła W inglexa cofà sono.
Ła G breve ła existe inte i alfabeti axero, tartaro e turco. 
In Turco, Ğ/ğ łe slonga łe vocałi che i presede. I połe èsar poxisionai intrà do vocałi e łe xe mute inte el turco stàndar, ma i połe vegner pronunsai cofà /g/ in racuanti diałeti rejonałi arenti al turco otoman.
El breve, co el corno e a l'asento sirconfleso, el njien doparà inte ła Łéngua vietnamita par raprexentar de łe vocałi adisionałi.

 Codìfeghe del breve 
Unicode e entity numereghe HTML par łe łétare col breve
NomeLétareUnicodeHTML EntityLatinA breveĂ ăU+0102 U+0103Ă ăE breveĔ ĕU+0114 U+0115Ĕ ĕI breveĬ ĭU+012C U+012DĬ ĭO breveŎ ŏU+014E U+014FŎ ŏU breveŬ ŭU+016C U+016DŬ ŭAxero, tartaro, turcoG breveĞ ğU+011E U+011FĞ ğVietnamitaA-Sắc-breveẮ ắU+1EAE U+1EAFẮ ắA-Huyền-breveẰ ằU+1EB0 U+1EB1Ằ ằA-Hỏi-breveẲ ẳU+1EB2 U+1EB3Ẳ ẳA-Ngã-breveẴ ẵU+1EB4 U+1EB5Ẵ ẵA-Nặng-breveẶ ặU+1EB6 U+1EB7Ặ ặSirìłegoI breveЙ йU+0419 U+0439Й йU breveЎ ўU+040E U+045EЎ ўA-breveU+04D0 U+04D1Ӑ ӑYe-breveU+04D6 U+04D7Ӗ ӗ

 Voxe corełae 

 Caron
 Macron

 Altri projeti 

 Linganbi foresti 


Categoria:Segni diacrìteghi